gl es az es es fr fr gl eu hbs_lat de pt gl lt es gl gl gl es gl es gl gl gl gl gl gl eo gl gl gl gl fr gl gl es es es es gl gl gl en en gl es en es en es fr gl gl gl gl gl gl gl gl gl en it gl fr gl gl en gl es es en pt gl it gl en es es gl en gl es gl es es es gl es es es en pt gl hu az gl es eo az es es fr fr gl eu hbs_lat de pt gl lt es gl gl gl es gl es gl gl gl gl gl gl eo gl gl gl gl fr gl gl es es es es gl gl gl en en gl es en es en es fr gl gl gl gl gl gl gl gl gl en it gl fr gl gl en gl es es en pt gl it gl en es es gl en gl es gl es es es gl es es es en pt gl hu az gl es gl gl gl gl gl gl ja en es es gl gl gl gl gl gl gl gl gl gl gl gl gl gl gl gl gl gl gl gl gl gl gl gl es it es gl es en la gl gl es es es gl es es es ca es es es war es es es es es es es es es war es es es es en es es gl es es gl az lt gl gl gl gl gl es gl it gl gl ceb gl gl es es es gl ca es es gl es gl ca es es es pt gl pt es es es gl gl es gl es de nl en es gl en id gl it en en es es es es es gl gl es es lt en es es es gl ca en es es en gl es es it es
“O descoñecido da medo, pero o coñecido faite vivir como se estiveses morto” - La Opinión de A Coruña
Cumbre hispano-alemana en A Coruña El tiempo en A Coruña Cultura: suplemento literario ABRIL
A Coruña Gran Coruña Cambre Culleredo Oleiros Arteixo Sada Betanzos Abegondo Más concellos
“As redes sociais son a praza do pobo, para o bo e para o malo”
A Coruña | 13·05·21 | 04:02
Noticia guardada en tu perfil
Un venres de febreiro, a escritora Úrsula Bas sae da súa casa, en Santiago, e non volve. O desenlace, nas páxinas de A vida secreta de Ursúla Bas, a nova novela de Arantza Portabales (San Sebastián, 1973) que serve de continuación de Beleza Vermella. Falará dela hoxe (20.00 horas) na Fundación Luis Seoane da Coruña, no ciclo Somos o que lemos.
Tiña claro que os protagonistas, o comisario Santi Abad e Ana Barroso, terían un novo caso?
Non o tiña claro cando escribín Beleza vermella, pero o certo é que tal como quedaron os dous pendurados na porta da comisaría no final do primeiro libro estaba claro que necesitaban continuidade. Sentino e ademais a xente o pediu. A verdade é que eu sempre digo o mesmo, que o paso moi ben escribindo novela negra e iso fai que o lector o note. Gustoume volver a eles. Desde o punto de vista técnico, esta novela para min é moitísimo máis madura. Esa maduración vese na parella, son máis maduros, máis reflexivos.
Comeza cunha frase dunha canción de Los Piratas, a obra demostra que El equilibro es imposible?
A obra amosa que ‘es horrible el miedo incontenible’. As veces temos unha muller que quere vivir sen límites e paga o prezo de vivir sen límites. O descoñecido da medo, pero o coñecido faite vivir como se estiveses morto. Hai xente que camiña durmida. Hai un momento no que Úrsula Bas esperta e quere vivir sen límites. Esa busca do equilibrio imposible entre o que un quere e o que debe ser da moito medo. É unha novela que fala moito do medo, hai un capítulo que se chama Medo e outro Máis medo. O personaxe ten medo do presente, do que está a vivir e de como acabou. É un pouco o reflexo do que nos pasa a nós na vida.
Hai que aprender a vivir con el?
Hai que vencelo. O prezo de non vencer o medo é vivir sen vivir, é vivir de mentira. Úrsula Bas está nun momento vital no que estamos moitos, que é a necesidade de vivir. Sobre todo tras a pandemia, todos estamos desexando vivir, tocarnos, espremer a vida ao tope. Para iso hai que vencer o medo.
Todos estamos desexando vivir, tocarnos, espremer a vida ao tope
No libro, un admirador secuestra a Úrsula Bas, tamén hai que ter medo ao fanatismo que nace nas redes sociais?
As redes sociais son a praza do pobo, para o bo e para o malo. Unha poñíase guapa para ir ao baile e a misa nos anos 50, e unha ponse guapa para sorrir en Instagram. É un medio de relación, pero non se lle poder ter medo. Hai que aprender a manexalo e dirixir a situación, que a situación non te dirixa a ti. Temos que aprender que temos que convivir coas redes e para iso hai que administralas ben, non podemos renegar dos tempos que nos tocaron vivir. Agora vivimos a través do teléfono, das redes sociais, pero é verdade que cando traspasamos iso, o que queda é o de sempre. Quedan as persoas, a conversa, tocarse, sentirse... O outro non é nada máis que un lugar de encontro.
Despois do éxito de Beleza vermella, sentiu presión para facer a segunda parte?
Non. Se eu non estivese preparada para facer esta novela, non a faría. Sempre digo que escribo o que me apetece. Apetecíame facer unha novela dese calibre, reflexiva. Úrsula Bas reflexiona moito en voz alta. Gustoume amosar no momento vital no que se atopa, que non sei se é o meu pero é o dunha xeración como a miña. Abad e Barroso son a escusa para contar o que me apetece contar como escritora.
Estou agardando a que me dean o premio a señora que non sabe que máis facer.
Volve aparecer o medo, pero polo fracaso profesional. Sempre está presente?
Penso que si. Non sei se teño moito síndrome do impostor. Amosoumo Joël Dicker en La verdad sobre el caso Harry Quebert e o maldigo todos os días. As persoas que temos un alto sentido da responsabilidade temos moito medo ao fracaso. Volvemos ao de antes. Ese medo hai que vencelo, pero creo que o intelixente é telo. O medo ten unha función en todos os ámbitos, incluso no neurolóxico, que é avisar de que algo malo pode suceder para evitalo. Eu penso que no ámbito profesional tamén. O medo hai que aproveitalo e darlle a volta para convertilo en autoexixencia. Todos somos inseguros, todos pola noite chegamos a casa e vemos no espello a nosa realidade e todos temos que volver a erguernos ao día seguinte para superala.
Sitúa de novo ao lector en Santiago, tamén en Pontevedra. É o escenario perfecto para vostede?
Agora non vou cambiar a comisaría (ri), pero para mín si é o escenario perfecto. Santiago é o escenario polo que eu transito. Vivo preto, en Teo, pero traballo aquí e son as rúas polas que paseo día a día. É moi importante porque hai unha parte de documentación que xa non teño que facer. Pero non renuncio a trasladar os escenarios. Tiven unha charla con Domingo Villar e dicíame e que é Galicia enteira, non me podo resistir a amosar polo menos a nosa ría. É ensinar ao mundo as nosas fermosas paisaxes.
Imaxina as súas historias na pantalla?
Parécenme tremendamente audiovisuais. Encantaríame. Pero hai cousas na vida que non dependen dun. Señores produtores, veñan a min.
Comezou escribindo microrrelatos, agora triunfa coa novela negra. Atopou o seu xénero?
Para nada. De feito, en novembro saquei cunha editorial da Coruña, Bululú, un marabilloso libro de relatos que ilustrou Javier Zabala. Gústame moitísimo o relato breve, tamén o microrrelato, aínda que agora non teño tanto tempo, e a novela intimista tírame igual que a negra. Esta novela, en teoría, é unha continuación de Beleza Vermella, pero desde o punto de vista do xénero xa non é o mesmo. En Beleza Vermella tíñamos un policial clásico e aquí temos un thriller psicolóxico. Mantéñense os personaxes, pero a acción e a tipoloxía mudan. Gústame experimentar e o fago libro a libro. Levo seis libros xa. O primeiro de microrrelatos, o segundo unha novela por entregas, o terceiro unha novela intimista, o cuarto unha negra, o quinto un de relatos e agora un thriller psicolóxico. Estou agardando a que me dean o premio a señora que non sabe que máis facer.
E moitos deles en galego. Pode sorprender aínda ver o teu lugar de nacemento, San Sebastián?
Vivo en Galicia, as miñas fillas naceron aquí. Nunca nego que o meu corpus lingüístico orixinal e de nacemento é o castelán. Nacín no País Vasco e crieime alí ata os 13 anos, pero vivo en Galicia e temos unha lingua marabillosa. Creo que é fermoso escribir na nosa lingua e que sexa traducida ao castelán, hebreo, alemán ou italiano.
Facebook Twitter Linkedin Whatsapp Telegram Correo electrónico
1 Un muerto en Argentina en los altercados en el partido entre Gimnasia y Boca
2 Este es el tiempo que puedes tener abierto en la nevera un bote de kétchup o mayonesa
3 Los 5 mejores Paradores para abrazar el otoño
4 Estas son las comidas con las que debes evitar el pan: así conseguirás adelgazar
5 'La voz', el 'Deluxe' y 'Equipo de investigación', en el 'prime time' de hoy
Inscríbete a nuestra Newsletter
Disfruta de todas las novedades
Más en A Coruña
El comentario viral de un turista que se queja por la niebla en Coruña y pide que "la quiten"
Noticia guardada en tu perfil
¿Cuándo son los próximos festivos y puentes en A Coruña en 2022?
Noticia guardada en tu perfil
Un hostelero de A Coruña estalla contra un cliente por una crítica en redes: "No es saludable"
Noticia guardada en tu perfil
Estos son (según Tripadvisor) los cinco restaurantes más buenos y baratos de A Coruña
Noticia guardada en tu perfil
Cumbre hispano-alemana en A Coruña
El tiempo en A Coruña
Cultura: suplemento literario ABRIL
Otras webs de Prensa Ibérica Media
El Periódico de Aragón
El Periódico de Catalunya
El Periódico de España
El Periódico de Extremadura
La Crónica de Badajoz
La Opinión A Coruña
La Opinión de Murcia
La Opinión de Málaga
La Opinión de Zamora
© La Opinión de La Coruña, S.L.
Todos los derechos reservados
Política de privacidad y cookies
Facebook Twitter Linkedin Whatsapp Telegram Correo electrónico